Аҟәа. Лаҵарамза 25, 2023 шықәса. Аԥсныпресс. Иахьа аԥсуа шәҟәыҩҩы, апоет, апублицист Даур Занҭариа иԥсы ҭазҭгьы 70 шықәса ихыҵуан.
Ари аиубилеитә рыцхә иазкуп И.Папасқьыр ихьӡ зху Амилаҭтә библиотека аҿы имҩаԥысыз аконференциа.
Астол гьежь рхы аладырхәит аԥснытәи урыстәылатәи алитература ахаҭарнакцәа, ажурналистцәа, ашәҟәыҩҩы иколлегацәеи иҩызцәеи Владимир Занҭариа, Даур Наҷкьебиа, Ричард Ҷкадуа, Леонид Бахнов, Игорь Сид, Владислав Отрошенко, Анил Џьанвиџьаи, Надежда Венедиктова, Гәында Кәыҵниа, Гәында Сақаниа, Анатоли Лагәлаа, Арда Инал-Иԥа, Аида Ладариа, Лиана Кәарҷелиа, Баҭал Кобахьиа, Адгәыр Ӡиӡариа.